Държавен вестник, бр. 43, 2006 г., стр. 70

С Т Р .  70
Д Ъ Р Ж А В Е Н   В Е С Т Н И К
Б Р О Й  43
МИНИСТЕРСТВО НА
РЕГИОНАЛНОТО РАЗВИТИЕ
И БЛАГОУСТРОЙСТВОТО
НАРЕДБА № 1
от 5 май 2006 г.
за утвърждаване на Методика за определяне
на допустимите загуби на вода във водоснаб-
дителните системи
Член единствен. С наредбата се утвърждава
Методика за определяне на допустимите загу-
би на вода във водоснабдителните системи съг-
ласно приложението.
Заключителна разпоредба
Параграф единствен. (1) Тази наредба се
издава на основание чл. 9, ал. 4 от Закона за
регулиране на водоснабдителните и канализа-
ционните услуги и чл. 25, ал. 4 от Закона за ад-
министрацията.
(2) Методиката влиза в сила от 1 юни 2006 г.
Министър: А. Гагаузов
Приложение
към член единствен
МЕТОДИКА
за определяне на допустимите загуби на вода
във водоснабдителните системи
Г л а в а  п ъ р в а
ОБЩИ ПОЛОЖЕНИЯ
Чл. 1. С тази методика се извършва:
1. контрол върху състоянието на водоснаб-
дителните системи (ВС) в урбанизираните те-
ритории;
2. анализ и оценка на състоянието на ВС в
урбанизираните територии;
3. определяне на размера на общите загуби
на вода във ВС и на сроковете за достигане на
допустимия размер загуби.
Чл. 2. Методиката може да се използва и за
ВС, по които се доставя вода за производствени
и други нужди.
Г л а в а  в т о р а
ИЗВЪРШВАНЕ НА КОНТРОЛ ВЪРХУ
СЪСТОЯНИЕТО НА ВС
Раздел I
Извършване на наблюдения върху състояни-
ето на ВС
Чл. 3. Контролът върху състоянието на ВС
има за цел:
1. запазване сигурността на системите при
експлоатация;
2. запазване качествата на питейната вода;
3. установяване на течове в системите;
4. своевременно откриване и отстраняване
на авариите.
Чл. 4. Контролът върху състоянието на ВС
се осъществява чрез периодични и постоянни
наблюдения за общи загуби на вода и чрез пре-
вантивен контрол на отделни съоръжения и
експлоатационни възли.
Чл. 5. Видът, обхватът и периодичността на
провеждане на наблюденията се определят от
оператора на ВС в зависимост от:
1.  размера на общите загуби на вода;
2. броя на авариите във ВС или в отделни
части от тях за едномесечен период;
3. функциите и значението на отделните во-
допроводи и прилежащите им съоръжения;
4. вида на почвата, в която са разположени
водопроводите и съоръженията;
5. вида на материала, експлоатационната год-
ност и начина на свързване на тръбите;
6. физико-химичните показатели на питей-
ната вода.
Чл. 6. (1) Наблюденията на ВС включват пе-
риодични планови проверки за състоянието на
отделни техни части—съоръжения, тръби, шах-
ти, арматурни възли и др.
(2) Допълнителни проверки извън планови-
те се извършват при:
1. установяване на бързо или внезапно на-
растване на загубите на вода;
2. нехарактерно спадане или увеличаване на
налягането или чувствително нарастване на кон-
сумацията на вода;
3. забележително натрупване на аварии в оп-
ределени участъци на ВС;
4. наличие на хидравлични удари във водоп-
роводната мрежа и съоръженията;
5. промяна на повърхността на терена или
настилката по трасето на водопровода, поява
на пукнатини, слягания и др.;
6. влошаване качеството на водата;
7. оплаквания от потребителите за наруше-
ния на налягането, дебита или качеството на
водата;
8. природни бедствия (наводнения, земетре-
сения и др.).
(3) Водопроводите и съоръженията на ВС
трябва да бъдат достъпни за наблюдения, екс-
плоатация и поддръжка. По време на наблюде-
нията върху експлоатационното състояние на
ВС се извършва и проверка за достъпност до
водопроводите и съоръженията.
Раздел II
Проверки за общите загуби на вода във ВС
Чл. 7. Видът, обхватът и периодичността на
проверките за общи загуби на вода във ВС се
определят от регистрираното ниво на общите
загуби.
Чл. 8. (1) Нивата на общите загуби на вода
във ВС са, както следва:
1. ниско ниво на общи загуби на вода—до 25
на сто от подаденото водно количество във ВС;